cyanic-selkie/wikianc huggingface dataset:
Palazzo Civena
Palasset ble kraftig modifisert av Domenico Cerato i 1750. Det ble sterkt skadet av bomber under andre verdenskrig. Det er nå rekonstruert, men restaureringen har på ingen måte gjenskapt det palasset Palladio bygget. Heller ikke innvendig er dagens palass etter Palladios ideer, men slik Cerato modifiserte det. Atriet er forlenget, og trappene er endret.
Den originale grunnplanen kan rekonstrueres takket være en tegning Ottavio Bertotti Scamozzi publiserte i 1776. Rommene ble plassert i to kjerner med et atrium imellom. Utenfra leder serliana inn til atriet. Dette viser et klart slektskap med villaene Palladio tegnet på samme tid.
Palasset er svært tidlig i Palldios produksjon. Det gir oss et verdifullt innblikk i hans arkitektoniske ideer før han foretok den viktige reisen til Roma i 1541. Både dette palasset og villaen ved Cricoli bryter med den praksis som var vanlig i Vicenza. Det var vanlig med en serie små vinduer med buer sentralt på fasaden. Palladio erstattet dette med en regelmessig serie med buer. Her er Palladio inspirert av de romerske palassene fra tidlig i det 15. århundre. Dette er imidlertid ikke et resultat av egen kjennskap. Alle hans virkemidler er hentet fra venetianske forbilder, ikke romerske. Bygningene som Giovanni Maria Falconetto oppførte i Padova er blant de viktigste forbildene.
The Little Girl Next Door
The Little Girl Next Door er en amerikansk stumfilm fra 1912, regissert av Lucius J. Henderson.
Handling
Randall og Ruth Foster bode, som små barn, side om side i en av de mest fasjonable gatene i New York City. En dag inviterer Helen og foreldrene hennes Randall til en tur til en park. Der setter de små seg i en båt som driver ut på innsjøen, uten at foreldrene deres legger merke til det. Men båten de sitter i kantrer, og Ruth drukner.
Men faren hennes begynner deretter å hate Randall, fordi Randall fremdeles lever - samtidig som hans eget lille barn har dødd. Dette fører til en rekke problemer for Randall, selv om han egentlig var helt usykldig i det som skjedde.
Mateusz Luty
Mateusz Luty (født 1. januar 1990) er en polsk bobkjører.
Han representerte Polen under Vinter-OL 2018 i Pyeongchang, hvor han ble nummer 13 i firer-bob.
Odiøs gjeld
Odiøs gjeld ( eng. odious debt) er et begrep i folkeretten som betegner statslån som på grunn av dets bakgrunn ikke burde være lovlig eller forpliktende for etterfølgende regjeringer. Begrepet kan brukes i situasjoner hvor gjelden er opptatt av et regime som brukte lånene til formål som tydeligvis ikke var til befolkningens beste, slik som angrepskrig. I slike tilfeller kan det argumenteres med odiøs gæld – at gjelden tilhører regimet som opptok den og ikke den legitime staten som helhet. I den forbindelse kan det sammenlignes med kontrakter som er underskrevet under tvang.
Begrepet ble først formaliseret i en avhandling fra 1927 av Alexander Nahum Sack, en russisk emigrant og juridisk teoretiker. Han baserte sine observasjoner på forskjellige tilfeller fra det 19. århundre, blant annet Mexicos avvisning av å anerkjenne den gjeld der var tatt opp under det foregående regime ledet av Maximilian av Mexico, og på den amerikanske og cubanske avvisning av at Cuba skulle være forpliktet av gjeld som var opparbeidet av Spanias kolonistyre.
Løkta kirke
Løkta kirke er ei kirke fra 1968 i Dønna kommune, Nordland fylke.
Valencia lufthavn
Valencia lufthavn (IATA: VLC, ICAO: LEVC) er en flyplass beliggende utenfor Valencia. Flyplassen betjener hovedsakelig businesspassasjerer til og fra Valencia i tillegg til turister til Costa del Azahar. Flyplassen har ruter til 15 europeiske land. I 2007 hadde flyplassen ca. 6 millioner passasjerer og håndterte 12 000 tonn frakt.
Løkta kirke
Byggverket er i tre og har 90 plasser. Det står på sørsiden av fylkesvei 7302 (Sandåkerveien).
Det er ikke gravlund på stedet, men ved Hov, lenger nord på øya.
MS «MSC Poesia»
MS «MSC Poesia» er et cruiseskip som eies og driftes av MSC Cruises. Hun ble bygget i 2008 av Aker Yards verft i St. Nazaire i Frankrike. Hun ble døpt ved Port of Dover, Kent den 5. april 2008 av Sophia Loren og er dermed det første skipet i MSC Cruises flåte som har blitt offisielt navngitt utenfor Italia.
MSC Poesia var MSC Cruises flaggskip inntil MS «MSC Fantasia» overtok som selskapets flaggskip i desember 2008.
Kollisjon med Costa Classica
6. juni 2008 kolliderte MSC Poesia med cruiseskipet Costa Classica i Adriaterhavet nær Dubrovnik. Ingen mennesker kom til skade og skadene på skipene var minimale. Årsaken til hendelsen var at ankeret til MSC Poesia løsnet og fikk henne til å kollidere med Costa Classica. Begge skipene fortsatte sine planlagte reiseruter uten forsinkelser.
Zurvanisme
Zurvanisme er en utdødd grein innenfor Zoroastrismen som betraktet guddommen Zurvan som det første prinsipp og som den opprinnelige skaperguden.
I zurvanismen er Zurvan oppfattet som hypostasen av tid og rom. Zurvan er en normalisert gjengivelse av det som i middelpersisk uttales som Zurvān, Zruvān eller Zarvān, avledet av avestisk zruvan-, «tid» eller «gammel tidsalder».
I motsetning til den mazdeiske zoroastrismen, oppfattet ikke zurvanismen Ahura Mazda som den transcendentale skaperen, men som den ene av to guddommer under ledelse av Zurvan. Zurvanismen var et filosofisk forsøk på å løse paradokset og dilemmaet i Jasna 30.3 hvor lysets gud Ahura Mazda og mørkets demon Angra Mainyu (Ahriman) omtales som «tvilling-ånder».
Admiral Carl Hammerichs minnelegat
Admiral Carl Hammerichs minnelegat er et stipend som deles ut av Fondet for dansk-norsk samarbeid som en hedersgave til personer «som i sitt virke bidrar eller har bidratt til økt forståelse og samarbeid mellom Danmark og Norge på kulturelle eller andre områder».
Stipendet er på 50 000 kr og er innstiftet til minne om den danske admiral Carl Hammerich. Han stiftet Norgeshjælpen under andre verdenskrig sammen med sin kone, Borghild Hammerich. Etter krigen var det 13 millioner kr tilbake fra innsamlingen. Disse pengene ble tilført Fondet for dansk-norsk samarbeid ved stiftelsen 1. mars 1946. Carl Hammerich ble arrestert av tyskerne på slutten av krigen og omkom 21. mars 1945 i bombingen av Gestapos hovedkvarter i København.
Vitenskapsåret 1282
Vitenskapsåret 1282 er en oversikt over hendelser, prisvinnere, fødte og avdøde personer med tilknytning til vitenskap i 1282.
Lassana Diarra
Lassana Diarra (født 10. mars 1985) er en fransk tidligere fotballspiller.
Hans foreldre kommer fra Mali. Han startet sin karriere i franske Le Havre, men ble i 2005 kjøpt av Chelsea for 4 millioner Euro. Diarra ble 31. august, 2007 solgt til Arsenal FC og ble kun noen månender etter solgt til Portsmouth FC på grunn av for lite spilletid. Han spilte i Real Madrid fra 2008/09 til 2012.
Landslaget
Han ble tatt ut i s EM-tropp til EM i Frankrike 2016. Han ble erstattet av Morgan Schneiderlin etter skade.
Łukasz Miedzik
Han representerte Polen under Vinter-OL 2018 i Pyeongchang, hvor han ble nummer 13 i firer-bob.
Paussomorphus
Paussomorphus er en slekt av løpebiller.
Utseende
Nokså små, spinkle, blanke, oftest rødbrunlige løpebiller.
Levevis
Slekten er sterkt knyttet til maur og lever i maurtuene (obligate myrmekofiler).
Utbredelse
Artene lever i Afrika, fra Elfenbeinskysten i vest til Etiopia i øst og Rwanda i sør.
Norsk Radio-Hjelp
Norsk Radio-Hjelp (egentlig Den humanitære hjelpeorganisasjon Norsk Radio Hjelp, også kjent som Norsk Radiohjelp) er en hjelpeorganisasjon som ble startet i 1972.
Historikk
Organisasjonen ble reorganisert i 1978.
Organisasjonen hadde på det meste flere tusen medlemmer utover i Norge og med lokalavdelinger i mange byer. Aktiviteten var størst på 1970- og 1980-tallet, og avtok i naturlig takt med innføring av mobiltelefonen.
Pr. 1993 oppga Norsk Radiohjelp å ha 330 medlemmer, hvorav 200 hadde status som aktive medlemmer. Av de øvrige 130 var ca. 60 støttemedlemmer, ifølge organisasjonen selv, og mellom 60 og 70 var såkalte ungdomsmedlemmer.
Pr. 2017 er det mest i spesielle miljøer, som båtliv, hyttemiljøer, turområder, yrkestrafikk etc., at det er behov for bistand fra tilfeldige hjelpere.
Medlemsblad
Per 1993 oppga organisasjonen at den fire ganger i året sendte ut bladet NRH-NYTT, som den ga ut i et opplag på 250 eksemplarer.
Henriette Smeby
Henriette Smeby (født 13. november 1986) er en tidligere norsk skihopper som hoppet for Raufoss Idrettslag. Hun ble som fjortenåring en del av det aller første norske landslaget i hopp for kvinner. Smeby har deltatt i en rekke FIS og Continental Cup-konkurranser.
Som 12-åring hoppet hun 126 meter i Granåsen i Trondheim. Året etter slo hun sin egen rekord, og landet på 134 meter i Lysgårdsbakken på Lillehammer.
I 2009 inngikk hun ekteskap med tidligere skihopper Erik Leine Wangen. Hun endret deretter sitt navn til Henriette Leine Wangen. Hun er utdannet innen historie, statsvitenskap og journalistikk, og har blant annet arbeidet som journalist i NRK Hedmark og Oppland, NRK Troms og ved UiT Norges arktiske universitet.
Lucrezia Borgia (1912)
Lucrezia Borgia er en italiensk stumfilm fra 1912 regissert av Gerolamo Lo Savio.
Sjømannen og vannsenga
«Sjømannen og vannsenga» er en er en norsk sang som ble skrevet av Øystein Sunde, og utgitt februar 1974 på Sundes musikkalbum Ikke bare tyll.
På omslaget beskriver Sunde for sikkerhets skyld hva en vannseng er, siden det ikke var særlig utbredt i Norge per 1974. Teksten handler om en sjømann som har midlertidig sluttet i det yrket, men vil likevel ha følelsen av det bølgende havet når han legger seg. Derfor anskaffer han seg en vannseng. Ideen faller ikke i smak hos hans kjære.
York College of Pennsylvania
York College of Pennsylvania  er et privat, uavhengig og ikke-kommersielt universitet i York i delstaten Pennsylvania, USA. Det ble opprettet i 1787 som York County Academy. Fireårige studieprogram startet i 1968.
Ved universitetet var det 5 664 studenter og 427 vitenskapelig ansatte i 2006, og samme året var skolepengene US$ 11 160 for studenter folkeregistrert i USA. Studiene gis opp til mastergradsnivå.
Mabel’s Adventures
Mabel's Adventures er en amerikansk stumfilm fra 1912 regissert av Mack Sennett.
Kungsbroplan
Kungsbroplan er en åpen plass i Stockholm. Den forbinder Kungsgatan med Kungsbron på Kungsholmssiden. Plassen består av en enveiskjørt gate mellom de to kjørebanene på Kungsbron. Her møtes Kungsholmens del av Kungsgatan og Fleminggatan
Kungsbroplan fikk sitt navn i 1902, og det ble foreslått av Alfred Nordensson, som var eier av eiendommen på hjørnet Fleminggatan/Kungsgatan. På Kungsbroplan 2 holder den Belgiske ambassaden i Stockholm til. På Kungsbroplan (først i nummer 3, senere 1) lå lenge Amanda Christensens kravattbutikk i sjette etasje, navnet på forretningen kan fortsatt sees på fasaden. På Kungsbroplan 3 ligger Hasse W. Tullbergs trykkeri og kunstforlag, som er bygd i jugendstil.
Katy Perry
Tidlig liv
Katy Perry ble født 25. oktober 1984 i Santa Barbara i California i USA. Hun er det mellomste barnet til to pastorer, og har én eldre søster og én yngre bror. Hun vokste opp med å lytte til gospelmusikk og hun sang i kirken fra hun var ni år til hun var seksten år gammel. Perry deltok på kristne leirer og skoler. Som barn lærte Perry seg å danse i en presentasjonshall i Santa Barbara. Hun ble lært opp av dansere, og begynte med swing, Lindy Hop og jitterbug.
Perry begynte opprinnelig å synge fordi «på det tidspunktet kopierte jeg alt søsteren min gjorde». Hun prøvde konstant å få foreldrenes oppmerksomhet bort fra søsteren, som på den tiden tok sangtimer. Søsteren brukte å øve med kassetter, og Perry tok kassettene for seg selv når søsteren ikke merket det. Hun begynte å øve på sangene og fremførte dem til foreldrene sine. De foreslo at hun også skulle begynne å ta sangtimer. Hun grep sjansen og tok timer fra hun var ni til seksten år gammel. En stund gikk hun på Music Academy of the West i Santa Barbara og studerte italiensk opera.
Perry datet vokalisten i Gym Class Heroes, Travis McCoy, som hun møtte i et platestudio i New York, av og på i flere år. Etter mer enn et år med vennskap og tilfeldig dating, ble de seriøse med forholdet sitt rett før de dro på turné med Warped Tour 2008. Perry og McCoy slo opp i desember 2008. I april 2009 begynte de å date igjen. Hun var gift med komikeren Russell Brand fra 2010 til 2012.
2001–2007: Begynnelsen
Da Katy var 15 år, begynte syngingen hennes i kirken å tiltrekke seg oppmerksomhet fra rockeveteraner fra Nashville, Tennessee. De tok henne med seg for å finpusse på låtskrivingen hennes. I Nashville begynte Perry å spille inn demoer, lærte å spille gitar og å skrive sanger av countrymusikk-veteraner. Perry ble signert til det kristne plateselskapet Red Hill, der hun spilte inn sitt første album da hun var 15 år. Under sitt ekte navn, Katy Hudson, ga hun ut sitt selvtitulerte gospel/rock album i 2001. Albumet var ikke suksessfullt. Da hun var 17 år, forlot Perry hjemstedet sitt og dro til Los Angeles, hvor hun jobbet sammen med Glen Ballard på et låtalbum for plateselskapet Island Def Jam. Albumet var planlagt utgitt i 2005. Perry ble sparket fra Island Def Jam. Noen av sangene hun og Ballard hadde jobbet sammen med – «Box», «Diamonds» og «Long Shot» – ble utgitt på Perrys offisielle MySpace-side. «Simple» – en av sangene hun spilte inn sammen med Ballard – ble utgitt på soundtracket til filmen The Sisterhood of the Traveling Pants, som hadde premiere i 2005.
Hun prøvde lykken hos Columbia Records i 2004. Plateselskapet var på sin side ikke mottagelige for hennes visjon, og «satte henne ikke i førersetet». En av Columbias idéer var å sette Perry sammen med plateproduksjonsteamet The Matrix – som på den tiden jobbet med et album – for å jobbe som deres kvinnelige vokalist. Albumet ble aldri gitt ut, men hun fikk oppmerksomhet fra musikkpressen. Begynnelsen på musikkarrieren hennes startet da magasinet Blender kalte henne «The Next Big Thing» i oktober 2004. Uten noen albumprosjekter, begynte Perry å spille inn sitt eget. Da omtrent åtti prosent av det var ferdig, bestemte Columbia seg for å sparke henne fra selskapet.
Mens hun ventet på å finne et annet plateselskap, jobbet hun i et selvstendig A&R-selskap kalt «Taxi Music». I 2006 ble Perry å se på slutten av videoen til P.O.D.s singel «Goodbye for Now». Hun ble også å se i Carbon Leafs video «Learn to Fly» og i Gym Class Heroes’ video «Cupid's Chokehold», hvori hun spilte Travis McCoys mulige kjæreste. Sangene hennes ble etter hvert oppdaget av Virgin Records’ CEO, Jason Flom; deretter lederne av Capitol Records, som signerte henne til Capitol Music tidlig i 2007. Hun endret etternavn til Perry – som er pikenavnet til hennes mor – da «Katy Hudson» var for likt skuespiller Kate Hudson.
2008: One of the Boys
Etter at hun ble signert til Capitol Records, begynte Perry å spille inn sanger for hennes første offisielle mainstream album, One of the Boys. En av hennes managements umiddelbare bekymringer var å opprettholde et image for henne. En kampanje ble startet i november i 2007 samtidig som videoen til singelen «Ur So Gay» hadde som mål å introdusere henne til musikkverdenen. En digital EP, ledet av «Ur So Gay», ble senere utgitt for å skape et «online buzz». Dette var en suksessfull handling som resulterte i at Perry fikk oppmerksomhet fra Madonna, som nevnte henne på KISS FM og KRQs JohnJay & Rich morgenshow i Arizona, der hun påstod at «Ur So Gay» var hennes «favorittsang akkurat nå». 10. mars 2008 spilte hun seg selv i tv-serien Wildfire, i episoden «Life’s Too Short».
Mens oppstyret rundt Perry bygget seg opp, gikk hun et steg videre med å reklamere for albumet. Albumets offisielle hovedsingel «I Kissed a Girl», ble gitt ut 6. mai 2008. Mens sangen klatret til topps på hitlistene, opptrådte Perry på den årlige Warped Tour-turnéen sommeren 2008, som managementet hennes brukte for «å vise henne som en troverdig artist og for å være sikker på at hun ikke ble sett på som et one-hit wonder». Singelen ble en kommersiell suksess og var nummer 1 i 7 uker på Billboard Hot 100-listen. Sangen har siden den gang blitt en stor hit verden over, og sammen med USA har den toppet listene i mer enn 20 land, inkludert Australia, Canada og Storbritannia. 12. juni 2008 spilte Perry seg selv på såpeoperaen The Young and the Restless, og poserer på juni-coveret til det oppdiktede magasinet Restless Style.
One of the Boys ble utgitt 17. juni 2008 til blandet kritikk. Albumet har nådd niende plass på Billboard 200, og har fra februar 2009 solgt over 800 000 eksemplarer i USA. Albumet ble sertifisert som platina av Recording Industry Association of America. Perry utga sin andre singel, «Hot N Cold», som gav henne den andre topp-fem-singelen i et dusinvis av land rundt om i verden, inkludert USA der den kom så høyt som #3 på Billboard Hot 100, Storbritannia, Australia, Irland og New Zealand. Den toppet også listene i Tyskland, Canada og Danmark. Etter at Perry var ferdig med å turnere på Warped Tour, drog hun på turné i Europa. Senere lanserte hun sin første turné der hun var hovedattraksjon, Hello-Katy-turnéen, i januar 2009. «I Kissed a Girl» tjente Perry en nominasjon i kategorien Best Female Pop Vocal Performance på Grammy Awards 2009. Perry var nominert i fem kategorier på MTV Video Music Awards 2008, blant annet som Best New Artist og Best Female Video, men den tapte hun til Britney Spears. Hun vant Best New Act på MTV Europe Music Awards 2008, der hun også var en av programlederne, og Best International Female Artist på BRIT Awards 2009. 9. februar 2009, ble både «I Kissed a Girl» og «Hot N Cold» sertifisert som tre-ganger platina av Recording Industry Association of America for individuelle digitale salg for over tre millioner.
Det selvtitulerte albumet til The Matrix, der Perry er med, ble senere gitt ut via teamets plateselskap, Let's Hear It, samtidig som hun var midt i solo-turnéen sin. Da utgivelsesdatoen var klar, hadde «I Kissed a Girl» gjort det bra på listene. Matrix-bidragsyter Lauren Christy snakket med Perry om avgjørelsen, men hun ville vente med utgivelsen til hennes fjerde singel på One of the Boys var blitt utgitt. Allikevel ble The Matrix utgitt 27. januar 2009, via iTunes Store.
2010: Teenage Dream
Perrys album Teenage Dream ble utgitt 24. august i USA og 30. august i resten av verden, inkludert Norge.
Den første singelen California Gurls, er skrevet og produsert av blant andre Bonnie McKee, Max Martin, Benny Blanco og Dr. Luke, og skulle egentlig bli sluppet 25. mai, men ble lekket, og derfor bestemte Capitol Records seg for å slippe den tidligere, og 7. mai ble den offisielle datoen. Med på sangen er også Snoop Dogg. Sangen er et svar på Jay Zs« Empire State Of Mind». Perry syntes det var på tide med en ny sang om California og LA, fra en jentes perspektiv.
California Gurls fikk en musikkvideo som viser Perry i en slags blanding av Alice in Wonderland og Charlie and the Chocolate Factory, hvor hun befinner seg i «Candyfornia», et land laget av sukkerspinn og andre søtsaker. Det viser seg at hele landet er et brettspill, og den som spiller er Snoop Dogg. Perry roter rundt i landet og befrir alle California Gurls'ene som Snoop Dogg har fanget, slik at hun til slutt kan bekjempe ham og hans onde hær av gummibjørner ved å peppre dem alle ned med krem som sprutes ut av BH-en hennes.
Musikalsk stil og innflytelser
Perrys musikalske innflytelser er Alanis Morissette, pop rockere Cyndi Lauper, Pat Benatar, Joan Jett, Shirley Manson, og den britiske sangeren og låtskriveren Freddie Mercury. Siden hun vokste opp med å høre på gospel, hadde Perry få referanser da hun begynte å spille inn sanger. Da produsenten spurte henne om hvem hun ville samarbeide med, svarte Perry at hun ikke hadde aning. Den natta drog hun med moren sin til et hotell. Der slo hun på VH1 og så produsent Glen Ballard snakke om Alanis Morissette; Ballard produserte Morissettes Jagged Little Pill, albumet som hadde en «stor innflytelse» på Perry. Hun fortalte hennes første samarbeidspartner at hun hadde bestemt seg for å jobbe med Ballard. Produsenten arrangerte et møte for henne og Ballard i Los Angeles. Perry presenterte ham en sang, og en dag senere ble hun ringt opp av ham. Ballard hjalp Perry med å utvikle seg i noen år.
Perry beskrev musikken sin ved å si, «noen viste meg den forleden, og jeg har brukt den siden.» Ifølge henne, «hun har forandret seg mye mellom alderen 15 til 23.» Hennes første album dveler på gospelmusikk. Hun fortalte at perspektivet hennes i musikk var «lukket og veldig strengt», og at alt hun gjorde var relatert til kirken. Hennes andre album, One of the Boys, er blitt beskrevet som «verdslig» og «rock», selv om det reflekterer en avskjed med hennes musikalske røtter. Perry forventer å spille inn flere popsanger for sitt neste album.
Perry er kunstnerisk involvert i prosjektene sine, spesielt i låtskrivingsprosessen. Siden hun kunne spille gitar, begynte hun å skrive sanger hjemme hos seg selv, og senere presentere dem for produsentene sine. Perry tok inspirasjon fra forskjellige ting, de fleste er referanser til spesifikke øyeblikk i livet hennes. Hun sa at det var enkelt for henne å skrive sanger om hjertesorg. De fleste av temaene i One of the Boys handler om hjertesorg, tenåringsopplevelser og å «spy i toaletter».
Sangene til Perry, spesielt «Ur So Gay» og «I Kissed a Girl», har skapt spetakkel når de er bitt utgitt. Sangene har fått reaksjoner fra religiøse og homofile sektorer. Sangene har blitt stemplet som homofobiske og skyldige i å påskynde homoseksualitet. LGBT-grupper har sagt at Perry bruker «bi-nysgjerrighet» som en måte å selge plater på. Perrys mor rapporterte til den britiske avisen Daily Mail at hun misliker datterens musikk og at hun kaller den «ekkel og full av skam». Perry sa til MTV at moren hennes ble feilsitert og at det var falsk informasjon.
Offentlig image
Perry er kjent for den ukonvensjonelle måten hun kler seg på. Stilen hennes er ofte humoristisk, ofte i lystige farger, som vekker minner fra forskjellige tiår, og med ofte bruk av frukt-formede tilbehør, hovedsakelig vannmelon, som en del av antrekkene hennes. Da hun lærte å danse da hun var ung, fantaserte hun om å ha sin egen stil. Perrys forvandling til en artist begynte med mote, inspirert av den amerikanske skuespillerinnen Dominique Swains portrett i filmversjonen av novellen Lolita. Hun definerer stilen sin som «et påfunn av forskjellige ting». Johnny Wujek, Perrys stylist, har beskrevet stilen hennes som «veldig fargesprakende og vintage». Moten hennes har fått oppmerksomhet fra designere, som sa, til og med før utgivelsen av «I Kissed a Girl», at hun fikk nesten like mye oppmerksomhet for stilen sin som for musikken.
I juni 2008 dukket Perry opp i et annonsebilde der hun poserte med en kniv. Anti-kniv-kampanjer kritiserte henne for å glamorisere kniver. Det ble hevdet at photoshooten var et tiltak for å gi Perry en «sexy, hard stil».
Grzegorz Kossakowski
Grzegorz Kossakowski (født 5. februar 1991) er en polsk bobkjører.
Han representerte Polen under Vinter-OL 2018 i Pyeongchang, hvor han ble nummer 13 i firer-bob.
Morten Bruun
Morten Bruun (født i 28. juni 1965 i Skive) er en  dansk fotballspiller, journalist og redaktør. Han er kjent som «Mr. Silkeborg» for sin lange karriere i Silkeborg IF. Hans store løpeferdigheter og rolle som motivator kompenserte for hans mindre velutviklede ballferdigheter. Han kom til klubben i 1988 og var kaptein før han sluttet sin karriere i 2001.
Samtidig som han spilte fotball, utdannet han seg innen journalistikk, og fortsatte som pressesjef i klubben etter at karrieren var avsluttet. Han var hovedtrener i 9 måneder der han avverget et forestående nedrykk. Siden overtok han stillingen som klubbens pressesjef, en stilling han trakk seg i juni 2005 etter å ha takket nei til klubbens direktørstilling. Han ble i stedet kommentator på Kanal 5. Noen måneder etterpå, i september 2005 ble han ny trener, denne gang for Sønderjysk Elitesport, en karriere som bare varte i 8 måneder, da han fikk sparken på grunn av uenighet med spillertroppen.
Nordvik kirke
Nordvik kirke er en kirke konstruert i en rektangulær form, fra 1871 i Dønna kommune, Nordland fylke.
Morten Bruun
Etter trenerjobben ble han ekspertkommentator i DR idrett. Han arbeider også som fotballtrener og rådgiver hos Sports School of Business.
Nordvik kirke
Byggverket er i tre og har 300 plasser.
Morten Bruun
Morten Bruun publiserte i 2002 en bok med tittelen: På feltet – der han skriver om utviklingen i dansk fotball, og han starter med sin egen karriere.
Pseudohyllisia
Pseudohyllisia er en slekt av biller som tilhører den artsrike underfamilien Lamiinae i familien trebukker (Cerambycidae).
Utseende
Middelsstore, tynne, brune trebukker. Antennene er ganske lange, hos hannene tydelig lengre enn kroppen. Hodet er påfallende lite. Pronotum er tydelige smalere enn de jevnbrede dekkvingene, omtrent sylindrisk og lengre enn bredt.
Utbredelse
Slekten er utbredt i Sørøst-Asia (India, Thailand, Laos).
Stor sekund
En stor sekund eller heltone er en musikalsk intervall som springer over to diatone trinn. Den er en halvtone større enn en liten sekund og en halvtone mindre enn en forstørret sekund. En stor sekund forkortes til M2, og er en invertert liten septim.
Stor sekund regnes å være en av de mer dissonante intervallene i en diatonisk skala. Den brukes særlig i arabisk og tyrkisk musikk og musikk fra Balkan. En akkord der medianten er senket til en stor sekund betegnes med -sus2.
Vincenzo Capelli
Vincenzo Capelli (født 26. oktober 1988) er en italiensk roer som spesialiserer seg i firer uten styrmann, lettvekt. Under Sommer-OL 2012 i London representerte han landet sitt, der han ble nummer 8.
ITER
International Thermonuclear Experimental Reactor (ITER) er et energiprosjekt for bygging av en tokamakreaktor til forskningsbruk, besluttet av et konsortium av EU (EURATOM), Russland, Kina, USA, Sør-Korea og Japan.
Bakgrunn
Reaktoren baserer seg på deuterium og tritium (D-T) reaksjon der tritium «formeres» fra nøytronbestråling av litium i reaktorveggen. Deuterium finnes i naturen som tungtvann. Forskningen som følger er prosjektert til 35 år. Den skal teste systemer og materialer for kjernefysisk fusjon men vil ikke kunne danne en vedlikeholdbar reaksjon, og nye forskningsprosjekter som skal utprøve dette basert på fremtidige resultater fra ITER er allerede foreslått. Det ventes ikke at en fusjonsreaktor som leverer strøm kan settes i drift før 2050.
Cliftonville FC
Cliftonville Football Club er en fotballklubb i Belfast i Nord-Irland. Klubben ble stiftet i 1879 og er Irlands eldste fotballklubb. Klubbens hjemmebane er Solitude. Cliftonville spiller i IFA Premiership (tidligere Irish Premier League) (nivå 1). Klubben har blitt seriemestre 3 ganger og cupmestre 8 ganger.
''* Legg merke til at Irland i 1921 ble delt mellom republikken Irland og Nord-Irland. Flere instanser som før delingen gjaldt for hele Irland, gjaldt etter delingen kun for Nord-Irland, selv om navnet på instansene ikke ble endret.''
Historie
Cliftonville FC ble stiftet 20. september 1879, inspirert av at den skotske klubben Queen's Park hadde spilt en oppvisningskamp i Irland. Initiativet til å stifte klubben kom fra forretningsmannen John McAlery. Han var også blant stifterne av det irske (senere nordirske) fotballforbundet, Irish Football Association, året etter.
Cliftonville ble cupmestre for første gang i 1883, da de slo Ulster 5-0 i finalen. I 1906 ble de ligamestre for første gang, da de delte mesterskapet med Distillery. Cliftonville ble ligamestre for andre gang i 1910.
Cliftonville var helamatører fram til begynnelsen på 1970-tallet, og klubben hadde liten suksess i mange år. I 1979 tok klubben endelig sitt 8. cupmesterskap, da de slo Portadown 3-2 i finalen. Etter dette gjorde de det også noe bedre i serien. I 1998 vant Cliftonville endelig sitt tredje ligamesterskap, 88 år etter det forrige.
I 1999 spilte Cliftonville seg fram til cupfinalen igjen. Men cupfinalen ble avlyst og Cliftonville diskvalifisert fordi de hadde brukt en spiller som ikke var spilleberettiget i semifinalen mot Linfield. Portadown ble dermed cupmestre på walk-over.
I årene etter har Cliftonville igjen vært nærmere nedrykk enn mesterskap. Men våren 2007 ble de nummer 3, den høyeste plasseringen siden de vant ligaen i 1998.
Kaosteori
Kaosteori er en beskrivelse av visse ikke-lineære dynamiske systemer som er følsomme for små endringer i startvilkårene (populært kalt sommerfugleffekten). Kaotiske systemer vil oppføre seg tilsynelatende tilfeldig med en eksponentiell spredning av feil, selv om systemet er deterministisk på den måten at systemet er godt definert og ikke inneholder tilfeldige parametere. Eksempel på slike systemer er atmosfæren, solsystemet, platetektonikk, turbulens, økonomi, folkevekst og mange forskjellige dissipative strukturer.
Systemer som er matematisk kaotiske, er deterministiske og har dermed en viss orden. Denne tekniske bruken av ordet kaos strider mot vanlig språkbruk der ordet kan bety total uorden. I fysikk har man et lignende felt kalt kvantekaosteori som studerer ikke-deterministiske systemer som følger kvantemekanikkens lover.
I tillegg til å ha orden i form av å være deterministisk, har kaotiske systemer vanligvis godt definert statistikk. For eksempel er Lorenzsystemet kaotisk, men har en klart definert struktur, som man kan se på figuren til høyre. Været er kaotisk, mens klimastatistikk ikke er det.
Historie
Ideen om kaos ble oppdaget i forbindelse med studiene av trelegemeproblemet, som handler om å finne bevegelsen til tre legemer som virker gjensidig på hverandre med en kraft. Det var særlig matematikerne Henri Poincaré og Joseph-Louis Lagrange som drev fram den tidlige kaosforskningen.
Likevel kom teorien til å etablere seg først i 1963, da Edward Lorenz så at hans enkle ikke-lineære modell av konveksjon i atmosfæren hadde svært ulike løsninger for nesten identiske startbetingelser. Dette fikk navnet kaos i 1975.
Lorenz oppsummerte kaos slik: Når det nåværende bestemmer det framtidige, men det omtrentlige nåværende ikke omtrentlig bestemmer det framtidige. Kaosteori sier ikke at den framtidige tilstanden til et kaotisk system er helt ukjent, men idet kaos inntreffer, vil løsningene begynne å spre seg så mye at de til slutt er helt ulike.
Kaotisk dynamikk
For at et dynamisk system skal være klassifisert som kaotisk vil de fleste forskere være enige om at følgende egenskaper må være til stede:
Sensitiv til startvilkårene betyr at en vilkårlig liten endring i den opprinnelige trajektorien fører til en helt annen oppførsel framover i tid. Dette blir populært kalt «sommerfugleffekten», som antyder at når en sommerfugl slår med vingene sine i Tokyo og lager ørsmå endringer i atmosfæren, så kan det over tid føre til dannelsen av en tornado i Texas. Vingeslagene representerer de små endringene i startvilkårene til systemet, som er starten på en handlingsrekke som fører til storskala fenomen. Om ikke sommerfuglen hadde slått med vingene, kunne trajektoriene i systemet vært helt annerledes.
Topologisk blanding betyr at systemet vil utvikle seg over tid slik at et gitt område eller et åpent sett i faserommet til systemet etter hvert vil overlappe andre gitte områder. Her er «blanding» faktisk ment som nettopp det, for eksempel er blanding av to væsker med forskjellig farge et eksempel på et kaotisk system.
Suspensjonsspiser
En suspensjonsspiser eller suspensjonseter er et dyr som livnærer seg gjennom opptak av suspensjon, altså finfordelt, men uoppløselige næringsstoffer i ei væske (vann). Når næringen befinner seg i vannmassene vil suspensjonsspisere leve som filterspisere. Suspensjonelle stoffer vil etter en tid synke ned til bunnen og bli til sedimenter, og til næringskilde for såkalte sedimentspisere (en undergruppe av suspensjonsspisere). En annen undergruppe av suspensjonsspisere er såkalte filterspisere. Overgangen mellom de ulike undergruppene er ganske glidende, og det er gjort mange forsøk på å klassifisere suspensjonsspisere, blant annet etter typen spiseorgan.
Skifer
Graden av sementeringen og innhold av glimmer avgjør hvor god lagdelingen er. Er sementeringen svak, kan skiferen lett deles der en måtte ønske det.
Skifergrupper
Skifer deles inn i to hovedgrupper etter hvilke materiale (sedimenter) den er dannet av:
Steinalderen
I yngre steinalder, fra ca. 3700 f.Kr, finner vi skifer brukt til slipte redskaper fra Varangerfjorden i nord til Rogaland i sør, en strekning på 2 000 km i fugleflukt. Skikken holdt seg i ca. to tusen år. En gåte er det hvorfor bruk av skifer til redskaper tok slutt, tilsynelatende samtidig, over så store avstander. Redskaper av skifer er noe av det mest funksjonelle og vakre som ble frembrakt i nordisk steinalder, og opphøret av skifer i redskapsproduksjon kan neppe forklares med annet enn et dyptgripende kulturskifte.
Torkil Nielsen
Torkil Nielsen (født 26. januar 1964 i Sandavágur) er en tidligere færøysk fotballspiller. I dag er han også en notabel sjakkspiller. Han scoret det berømte målet mot Østerrike under en kvalifiseringskamp for Fotball-EM 1992 (og var nær å score ett til), hvilket rystet en hel fotballverden, særlig da dette var Færøyenes første EM-kvalifisering. Vel hjemme ble Nielsen og resten av laget mottatt som helter. Like etter fikk Nielsen og kjæresten Jana Egilstoft en datter.
Sjakk
Gjennom og etter sin fotballkarrière, spilte Torkil Nielsen sjakk i klubben Sandavágs talvfelag (Sandavágs sjakkforening). Han ble individuell vinner i sjakk på Færøyene i 1984, 1986 og 1988, og deltok tre ganger i den internasjonale Sjakkolympiaden, som spiller på det færøyske landslaget: 1982 i Luzern, 1984 og 1988, begge i Saloniki, Hellas.
Esa-Pekka Salonen
Esa-Pekka Salonen (født 30. juni 1958 i Helsingfors) er en finsk dirigent.
Salonen har studert ved Sibeliusakademiet i Helsingfors, i Italia og i Darmstadt i Tyskland. Han debuterte som dirigent med Finlands Radios Symfoniorkester i 1979. Sitt internasjonale gjennombrudd som dirigent fikk han i 1983 da han oppførte Mahlers tredje symfoni med Philharmonia Orchestra i London, der han er sjefdirigent siden 2008. Fra september 2020 er han sjefdirigent for San Francisco Symphony.
Clemens Bracher
Clemens Bracher (født 25. januar 1987) er en sveitsisk bobkjører.
Han representerte Sveits under Vinter-OL 2018 i Pyeongchang, hvor han ble nummer 14 i firer-bob.
Esa-Pekka Salonen
Salonen var gjestedirigent for Oslo Filharmoniske Orkester 1984–89.
Gosling Emacs
Gosling Emacs (ofte forkortet Gosmacs eller gmacs) var en implementasjon av Emacs som ble laget i 1981 av James Gosling (f. 1955) i programmeringsspråket C.
I begynnelsen tillot Gosling at Gosling Emacs skulle distribueres uten noen formelle restriksjoner, noe som hadde vært et krav i Emacs-fellesskapet siden 1970-årene, men dette endret seg da Gosling Emacs senere ble solgt til UniPress. Disputtene med UniPress førte til skapelsen av den første formelle lisensen for Emacs, som senere ble til GNU General Public License (GPL). Dette hadde igjen sammenheng med at kongressen i USA hadde innført patentrettigheter på programvare i 1980.
Hussmett
Hussmett (Troglodytes aedon) er en veldig liten sangfugl i gjerdesmettfamilien, Troglodytidae. Leveområdet er fra Canada i nord ned til det sørligste Sør-Amerika, og finnes i de fleste forstadsområdene eller område med bosetning der den ofte er den mest vanlige gjerdesmettarten. Taksonomien er vedlig kompleks og noen grupper av underarter blir ofte sett på som selvstendige arter.
Biologi
Voksne hussmetter blir cirka 11–13 cm lange og veier omkring 12 gram. Utseende varierer sterkt, avhengig av underart. Oversida kan være alt fra kjedelig gråbrun til rik rødbrun, og undersida spenner fra brun, over brungul og bleik grå, til helt hvit. Alle underarter har mørke tverrstriper på vinger og hale, og noen også på kroppsidene. Alle underarter viser en svak øyering og øyebryn. Nebbet er langt, smalt med mørkt overnebb, og et gulaktig eller bleikgrått undernebb, svart på spissen. Beina er rosa eller grå. Den korte halen er vanligvis reist opp.
En hører ofte den kraftige, boblende sangen i hekkesesongen, men sjelden etterpå. Det er markerte geografiske variasjoner i sang, men noe mer moderat enn det variasjonen i utseende skulle tilsi. Fugler lengst sør har likevel sang som skiller seg markant fra de lengst nord.
Inndeling
Inndelingen følger HBW Alive og er i henhold til Kroodsma & Brewer (2020). Eventuelle norske navn i parentes er uavklarte.
Yerry Mina
Yerry Fernando Mina González (født 23. september 1994) er en kolombiansk fotballspiller som fra den 30. juni 2023 er klubbløs.
Landslaget
Han ble tatt ut i s tropp til VM i fotball 2018 i Russland.
Mabel’s Lovers
Handling
Mabel har en rekke beundrere, og når hun ankommer et populært feriested mottar hun en rekke forslag om giftermål.
Men ute av stand til å bestemme seg for hvilken mann hun egentlig ønsker å være sammen med, bestemmer Mabel seg for å sette alle de potensielle frierne sine på en prøve.
George J. Tenet
George John Tenet (født 5. januar 1953 i Flushing i Queens i New York i USA) er en amerikansk professor i anvendt diplomati, og var tidigere direktør for CIA. Den sistnevnte tjeneste innehadde han fra juli 1997 til juli 2004, noe som innebærer at han var en av dem som så langt hadde vært CIA-sjef lengst.
Biografi
George Tenet ble født i Queens av to immigranter. Hans mor Evangelina kommer fra Albania men er etnisk gresk, og hans far kommer fra Hellas. Han studerte internasjonal politikk ved Georgetown University og Columbia University. Hans far drev en liten spiserestaurant i Little Neck. Hans tvillingbror ble døpt William.
Etter en tid ved American Hellenic Institute, ble han ansatt av John Heinz ved USAs senat. På 1980-tallet ble han vervet til Bill Clintons nasjonale sikkerhetsgruppe, og ble av samme president utnevnt til sjef for  National Security Council. I 1995 ble han undersjef ved CIA, og ble 11. juli 1997 enstemmig bekreftet av senatet til posten som organisasjonens toppsjef. Selv om denne posten vanligvis er politisk besatt og sjefsskifte skjer når et annet parti får presidenten, forble han i stillingen etter at George W. Bush etterfulgte Bill Clinton som president.
Lenge før 11. september-angrepene påpekte Tenet den økende trussel fra terrorismen. Den 15. september 2001 presenterte han Worldwide Attack Matrix, en antiterrorismekampanje for 80 land.
Den 3. juli 2004 fratrådte Tenet fra posten som sjef for CIA «av personlige grunner». Han mottok i desember samme år Presidential Medal of Freedom.
Pvg m/42
Pansarvärnsgevär modell 1942 (Pvg m/42) er en svensk anti-panservognrifle.
Den ble designet av Hugo Abrahamsson & Harald Jentzen og approbert av det svenske forsvar i 1942. Produksjonen foregikk hos Karl Gustafs Stads Gevärsfaktori. 3 219 våpen ble bestilt, 1 000 ble levert før andre verdenskrig var over i 1945. Våpenet var en enkeltskudds rifle med sylinderlås, kamret for ammunisjon i kaliber 20 x 108 mm.
Sekst
En sekst er i musikk et intervall over seks diatoniske trinn. Begrepet kan vise til en stor sekst eller en liten sekst.
En stor sekst er et sprang på ni halvtoner og forkortes M6. Dens omvendte (inverterte) intervall er en liten ters.
En liten sekst er en halvtone mindre enn en stor sekst og springer over åtte halvtoner. En liten sekst forkortes m6 og inverteres til en stor ters.
På sjette trinn i en durskala finnes skalaens parallelltoneart; den mollskalaen som har samme antall og samme type faste fortegn ( eller ). Så er for eksempel a-moll er parallelltoneart til C-dur, g-moll parallelltoneart til H-dur, c-moll parallelltoneart til E-dur.
Frekvensproporsjonene for likestemte sekster – det vil si, svingingsforholdet mellom den henhodsvis øverste og nederste tonen i intervallet – er som følger:
Gatebelysning
Gatebelysning omfatter et system av lysanordninger, såkalte «lyktestolper» eller «gatelamper», som brukes for å lyse opp gatene i en by eller tettsted i døgnets mørke timer, delvis for at trafikantene skal se bedre, men også for å bekjempe kriminalitet. Øverst på lyktestolpene finnes en lampe. Stolpen er som oftest laget av metall. Lampen er slukket når det er lyst ute, og tennes ofte automatisk i skumringen, for så å slukkes ved daggry. Fram til begynnelsen av 1900-tallet ble det på mange steder brukt gasslamper, som ble tent manuelt. thumb|En [[gråmåke på en ammonittformet lyktestolpe i skumringen ved Marine Parade i Lyme Regis ved Jurassic Coast i Dorset i Storbritannia.]]
Historie
left|thumb|Moderne gatelykt. thumb|Gatebelysning med seks lamper nær [[Parlamentspalasset i Bukuresti i Romania (2005).]] Tidligere var det vekterne som tok seg av tranlyktene som utgjorde gatebelysningen. Senere ble det innført gassbelysning. I starten måtte lyktetenneren hver kveld gå rundt i byens gater, og tenne hver eneste gatelykt med en stang. Senere ble det utviklet en metode der lyktene ble tent automatisk.
I februar 1879 fikk Mosley Street i Newcastle-upon-Tyne i England verdens første elektriske gatebelysning. Wabash, Indiana i USA regnes som verdens andre elektrisk opplyste by, noe som skjedde den 2. februar 1880. Kimberley i det sentrale Sør-Afrika ble 1. september 1882 den første byen i Afrika som fikk elektrisk belysning, mens Timişoara den 12. november 1884 ble først på det eurpeiske fastlandet med elektrisk belysning, 731 lamper ble brukt.
I 1877 ble det for første gang i Norge tent et elektrisk lys i Norge ved Lisleby Brug i Fredrikstad. Elektrisiteten ble produsert ved hjelp av en dampdrevet generator.
Problemer
Det finnes problemer med gatebelysning, for eksempel blir en førers syn påvirket når kjøretøyet kjører mellom et ubelyst og et opplyst område. Kjøretøyer kan også kollidere med lyktestolpene. Stjernehimmelen blir også vanskelig å gjøre seg kjent med grunnet lysforurensingen.
Et annet problem er korrosjon i stolpene forårsaket av hunder som markerer på stolpene.
Wei Qing
Wèi Qīng (tradisjonell kinesisk: 衛青; forenklet kinesisk: 卫青; født i Linfen, Shanxi, død 106 f.Kr. i Chang'an) var en berømt general for det kinesiske Han-dynastiet som ble kjent for sine felttog mot xiongnuene.
Han var den yngre halvbroren til keiserinne Wei Zifu og dermed også keiser Wu av Hans svoger. Han var også onkelen til den berømte generalen Huo Qubing.
Huo Qubing
Huo Qubing (hanzi: 霍去病, pinyin: Huò Qùbìng; født 140 f.Kr. i Pingyang i det som nå er provinsen Shanxi, død 117 f.Kr.) var en general for det kinesiske Han-dynastiet.
Bakgrunn
Huò Qùbìng var Wei Shao'ers illegitime sønn, og dermed også nevøen til Wei Qing og keiserinne Wei Zifu. Hans halvbror Huo Guang var en viktig Hàn-politiker og den viktigste rådgiveren til Han Zhaodi og spilte en avgjørende rolle i å få innsatt Han Xuandi etter Zhaodis død.
Hærfører
En av de mest berømte fortellingene om ham sier at da keiser Wu ga ham en flaske med kostelig vin som belønning for hans bedrifter, helte han denne i bekken slik at alle soldatene som drakk vannet kunne få smake på den. Denne fortellingen ble opphavet til bynavnet Jiuquan (酒泉; dvs. «Vinbekken»). På høyden av sin karriere kom det mange offiserer med lav rang som tidligere hadde tjent under Wei Qing for å frivillig gå inn i hans tjeneste, med håp om å oppnå militær ære med ham.
Død
Huò Qùbìng døde tjuefire år gammel på grunn av en pest, muligens som et resultat av en primitiv form for biologisk krigføring. Man tror at xiongnuiske soldater la døde hester, kyr og sauer i sjøer i Gobiørkenen for å spre sykdommer hos Hàn-soldatene.
Gravmæle
Keiser Han Wudi bygget til sin berømte generals ære et eget mausoleum øst for sitt eget mausoleum (Maoling). Dette ble utformet for å ligne på Qilian-fjellene (Qilian Shan), for å minne om hans bedrifter i Hexi-korridoren rett ved der de avgjørende kampene stod. Steinhuggere tok som forbilder dyr fra disse fjellene til bruk for den sjelevei de anla. Blant disse dyrene er også «den på en hunner (xiongnu) tråkkende hest». Denne er den mest kjente av figurene, og sammenfatter på sitt vis de store fortjenester Huo Qubing vant seg i løpet av sitt korte liv.
Denne rekke av eldgamle gravminne-steinfigurer skulle danne modell for tilkomstalleene foran kinesiske herrskapelige graver. For senere lot keiserne gjerne oppsette slike dekorasjoner foran de gravanlegg de lot forberede for seg selv; de er da nesten alltid arrangert langs adkomstveien som en form for æresgarde (仪仗队 / 儀仗隊 yízhàngduì).
Jon Vidar Bergan
Jon Vidar Bergan (født 4. februar 1963 fra Hokksund) er en norsk oversetter, korrekturleser, sakprosaforfatter og plateanmelder. Han er fagansvarlig for «pop og rock» i Store norske leksikon. Han var deltaker på det norske popquizlaget i den nordiske TV-serien Pickup fra 1997, arrangerte popquiz i Drammen i perioden 2004–2009 og i Hokksund i perioden 2007–2011. Han har vært plateanmelder i flere tidsskrift, blant andre Drammens Tidende, Musikknyheter.no, Faro Journalen, Natt & Dag , Fan Fanzine og Live City.
Gatebelysning
Gatelys
Gatelys er belysning som er utformet og plassert for å gi god allmenbelysning i en gate eller vei i byer, tettsteder og landdistrikter. Det kan bestå av en serie med stolper med hver sin lyskilde, en søyle med flere prosjektører tilsvarende det en finner som stadionbelysning, eller hengende i en vaier over et gatekryss. Lysene tennes vanligvis ved sviktende dagslys og slukkes når lyset kommer tilbake om morgenen. Gatebelysning regnes for en del av det offentliges oppgaver i store deler av verden. De tidligste effektive gatelysene var gasslamper (oljelamper var ikke særlig lyssterke). Disse var kun i drift i byer som holdt seg med gassverk for produksjon av lysgass ved å brenne steinkull til koks. De var koplet til gassledningsnettet ved rør, og var heller sjeldne.
Jon Vidar Bergan
I 2006 utgav han Store rock- og popleksikon på Kunnskapsforlaget. Han er redaktør for 2013-utgaven av Jan Eggums Norsk pop og rockleksikon utgitt av Vega forlag.
Gatebelysning
Gatelys
Den første byen i Norge som fikk elektrisk gatelys, var Hammerfest i 1891, med Flekkefjord som nr. 2. Etter hvert ble gatelys mer vanlige, og lyspærene mer lyssterke målt i Watt. Utforming av lysarmatur ble standardisert og levert fra fabrikk. Mange steder ville en ha noe spesielt, og engasjerte både arkitekter og andre til utformingen. Dette har fortsatt til i dag, slik at det er vanlig at representative gater har særdesignet belysning tilpasset gatens utseende.
Ungdom med sprettert eller stein viste seg snart å bli et problem, noe som førte til at glass ble erstattet med hvitlakkert metall der det var mulig. I dag er lyskilden dyrere, men ofte beskyttet ved å være høyere plassert og/ eller dekket av varme og slagfast plast.
Den største utviklingen i gatebelysning finner en i lyskilden. De første lyspærene var egentlig tilbakeskritt i forhold til de beste gasslampene. Nyere pæretyper som forskjellige lysstoffrør, halogen- og natriumdamplamper gir større lysutbytte per watt. De optiske egenskapene til reflektorene er også forbedret etter behov.